CELEX: 32010D0105
Language: el
Date: 2010-02-22 00:00:00
Title: 2010/105/ΚΕΠΠΑ: Απόφαση 2010/105/ΚΕΠΠΑ του Συμβουλίου, της 22ας Φεβρουαρίου 2010 , σχετικά με την παράταση των περιοριστικών μέτρων κατά της ηγεσίας της Υπερδνειστερίας περιοχής της Δημοκρατίας της Μολδαβίας

23.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 46/3
            
         ΑΠΌΦΑΣΗ 2010/105/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Φεβρουαρίου 2010
   σχετικά με την παράταση των περιοριστικών μέτρων κατά της ηγεσίας της Υπερδνειστερίας περιοχής της Δημοκρατίας της Μολδαβίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 25 Φεβρουαρίου 2008, το Συμβούλιο υιοθέτησε την κοινή θέση 2008/160/ΚΕΠΠΑ σχετικά με περιοριστικά μέτρα κατά της ηγεσίας της Υπερδνειστερίας περιοχής της Δημοκρατίας της Μολδαβίας (1). Τα περιοριστικά αυτά μέτρα ανανεώθηκαν με την κοινή θέση 2009/139/ΚΕΠΠΑ (2) έως τις 27 Φεβρουαρίου 2010.
            
         
               (2)
            
            
               Μετά την επανεξέταση της κοινής θέσης 2008/160/ΚΕΠΠΑ, τα περιοριστικά μέτρα θα πρέπει να παραταθούν για 12 επιπλέον μήνες.
            
         
               (3)
            
            
               Προκειμένου να ενθαρρυνθεί η διαδικασία για την επίτευξη πολιτικής διευθέτησης της διένεξης στην Υπερδνειστερία, την αντιμετώπιση των εκκρεμών προβλημάτων των σχολείων που χρησιμοποιούν το λατινικό αλφάβητο και την ελεύθερη κυκλοφορία των προσώπων, τα περιοριστικά μέτρα είναι αναγκαίο να ανασταλούν έως τις 30 Σεπτεμβρίου 2010. Στο τέλος αυτής της περιόδου, το Συμβούλιο θα επανεξετάσει τα περιοριστικά μέτρα με βάση την κατάσταση, κυρίως στους προαναφερόμενους τομείς. Το Συμβούλιο μπορεί να αποφασίσει να επαναφέρει ή να άρει τους ταξιδιωτικούς περιορισμούς οποτεδήποτε.
            
         
               (4)
            
            
               Ωστόσο, δεν υφίσταται πλέον λόγος να διατηρούνται ορισμένα πρόσωπα στους καταλόγους που αναφέρονται στο άρθρο 1 παράγραφος 1 στοιχεία i) και ii) της κοινής θέσης 2008/160/ΚΕΠΠΑ. Ο κατάλογος που περιλαμβάνεται στα παραρτήματα Ι και ΙΙ της κοινής θέσης 2008/160/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα περιοριστικά μέτρα που προβλέπονται στην κοινή θέση 2008/160/ΚΕΠΠΑ παρατείνονται έως τις 27 Φεβρουαρίου 2011.
   2.   Τα περιοριστικά μέτρα που προβλέπονται στην κοινή θέση 2008/160/ΚΕΠΠΑ αναστέλλονται έως τις 30 Σεπτεμβρίου 2010.
   3.   Το Συμβούλιο θα επανεξετάσει την αναστολή των περιοριστικών μέτρων και τους καταλόγους που περιλαμβάνονται στα παραρτήματα Ι και ΙΙ της κοινής θέσης 2008/160/ΚΕΠΠΑ πριν από τις 30 Σεπτεμβρίου 2010.
   Άρθρο 2
   1.   Τα πρόσωπα που αναφέρονται στο παράρτημα Ι της παρούσας απόφασης αφαιρούνται από τον κατάλογο που παρατίθεται στο παράρτημα Ι της κοινής θέσης 2008/160/ΚΕΠΠΑ.
   2.   Τα πρόσωπα που αναφέρονται στο παράρτημα ΙΙ της παρούσας απόφασης αφαιρούνται από τον κατάλογο που παρατίθεται στο παράρτημα ΙΙ της κοινής θέσης 2008/160/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει την ημερομηνία έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 22 Φεβρουαρίου 2010.
      
         
            Για το Συμβούλιο
         
         
            Η Πρόεδρος
         
         C. ASHTON
      
   
   
      (1)  ΕΕ L 51 της 26.2.2008, σ. 23.
   
      (2)  ΕΕ L 46 της 17.2.2009, σ. 76.
   
      ΠΑΡΑΡΤΗΜΑ I
      
         Κατάλογος των προσώπων που αναφέρονται στο άρθρο 1, παράγραφος 1, στοιχείο i)
      
      
                  4.
               
               
                  MARAKUTSA, Grigory Stepanovich,
               
            
                  10.
               
               
                  ZAKHAROV, Viktor Pavlovich.
               
            
   
      ΠΑΡΑΡΤΗΜΑ II
      
         Κατάλογος των προσώπων που αναφέρονται στο άρθρο 1, παράγραφος 1, στοιχείο ii)
      
      
                  1.
               
               
                  URSKAYA, Galina Vasilyevna.